stanford-oval/wikipedia huggingface dataset:
APECED
AIRE-geenin löytyminen

AIRE-geenin löytäminen on merkittävimpiä saavutuksia suomalaisessa lääketieteellisessä tutkimuksessa. Sen mahdollisti 1990-luvulla tapahtunut edistys ihmisen geeniperimän selvittämisessä. Alkuvaiheessa erityinen kiinnostus kohdistui lyhyimpään ihmiskromosomiin eli kromosomiin 21, joka ensimmäisenä sekvensoitiin kokonaisuudessaan vuoteen 2000 mennessä. Kiinnostusta kromosomi 21:tä kohtaan kasvatti myös sen rooli Downin syndroomassa. APECED-tautia aiheuttavan geenin löytämisestä kilpaili 1990-luvun lopussa kaksi kansainvälistä, suomalaisvetoista tutkijaryhmää. Kilpailevien tutkijaryhmien julkaisut päätyivät lopulta Nature Genetics -lehden samaan numeroon.
Suomalaistutkija Leena Peltonen-Palotien johtama tutkimusryhmä käytti hyväksi Jaakko Perheentuvan keräämää laajaa suomalaista APECED-aineistoa ja paikansi vuonna 1994 tautia aiheuttavan geenin kromosomin 21 pitkään haaraan. Vuonna 1997 ryhmä oli paikallistanut geenin 800 000 emäsparin ja myöhemmin 350 000 emäsparin laajuiselle alueelle.
Tampereen yliopiston professori Kai Krohnin kokoama suomalais-japanilais-sveitsiläinen tutkijaryhmä identifioi APECED-geenin ja antoi sille nimen AIRE (autoimmune regulator). Ryhmä tunnisti myös kaksi Suomessa ja Sveitsissä yleistä geenimutaatiota. Krohnin ryhmän tulokset julkaistiin Nature Genetics -lehden vuoden 1997 numerossa 17. Samassa numerossa julkaistiin myös Palotien johtaman suomalais-saksalaisen ryhmän tulokset, joissa tunnistettiin yhteensä viisi AIRE-geenin mutaatiota. Molemmat ryhmät tunnistivat proteiinissa sinkkisormirakenteet sekä runsasproliinisen alueen ja päättelivät, että proteiini voisi toimia transkriptiotekijänä. Ilmeni, ettei mikään AIRE-geenin eksoneista löytynyt Stanfordin yliopiston julkaisemista EST-tietokannoista, eli kyseessä oli aiemmin täysin tuntematon geeni.
Aiheesta muualla

Susanne Dorn: Working with AIRE. Lab Times, 2008, nro 3, s. 30–31.  Artikkelin verkkoversio. Viitattu 31.10.2009. (englanniksi) (Arkistoitu – Internet Archive)
Apeced Ry
30 Golden Greats

| 30 Golden Greats Hurriganes |
| --- | --- | --- |

Kokoelmalevyn tiedot
 Julkaistu: 2011
 Formaatti: 2CD
 Tyylilaji: rock and roll
 Levy-yhtiö: Love Records, Siboney
Listasijoitukset
  Suomen virallinen lista: 6.
Hurriganesin muut julkaisut
| Rock Rock Tonight 2008 | 30 Golden Greats 2011 | Live in Hamina 2011 |
30 Golden Greats on Hurriganesin kokoelma-albumi, joka julkaistiin 14. helmikuuta 2011. Se on myynyt Musiikkituottajien tilaston mukaan 25 486 kappaletta. Levylle myönnettiin kultalevy vuonna 2011, ja sen kannessa on yksi Roadrunner-levyn kuvaussession kuvista.
Kappaleet

| --- | --- |
 CD 1 Do You Wanna Dance – 2.26  True Fine Mama – 2.59  Hideaway – 3.13  Say Mama – 1.48  Sweet Sue – 2.48  Keep On Knocking – 1.55  Indian – 4.48  Red River Rock – 2.51  Blue Suede Shoes – 2.46  It Ain't What You Do – 2.56  Slippin' and Slidin' – 2.35  Get On – 3.41  I Will Stay – 2.38  Oowee-Oohla – 2.27  Roadrunner – 4.16 :  CD 2 Crazy Days – 2.59  My Only One – 2.51  Jailbait Stalemate – 3.22  Chinatown – 3.16  Bad Baby – 3.01  Hot Wheels – 2.40  Baby Got Your Note – 2.51  Walking The Dog – 3.42  An Awful Crime – 3.06  Oh Baby Doll – 2.55  House Party – 2.37  Bye Bye Bye – 3.05  Cozyrow – 2.25  Bourbon Street – 3.37  Just For You – 2.08
Aiheesta muualla

30 Golden Greats discogs.com -sivustolla
Hurriganes
| --- | --- |
Studioalbumit:   Rock and Roll All Night Long  Roadrunner  Crazy Days  Hot Wheels  Tsugu Way  Hanger  Jailbird  10/80  Fortissimo  Rockin’  Seven Days, Seven Nights  Hurrygames  30th Anniversary  Electric Play 
Livealbumit:   Live at Metropol  Live in Stockholm 1977  Live in Hamina 
Kokoelmat:   Sixteen Golden Greats  Hurrigane By The Hurriganes  20 Golden Greats  1978–1984  Rockin’ Tonight – 18 All Time Hits  The Legacy  20 suosikkia – Get On  Double Trouble  25 Golden Greats  20 suosikkia – Muskogee  20 suosikkia – Let's Go Rocking Tonight  Scandia Years 1977–1984  Rock Rock Tonight  30 Golden Greats 
VHS/DVD:   Oowee – Oohla  Rock’n’Roll All Night Long 1973–1988 
Filmografia:   Kuumat kundit  Ganes
AER

AER tai aer voi tarkoittaa seuraavia:
aer, Pakistanissa puhuttu indoarjalainen kieli
AER, Assembly of European Regions, Euroopan alueiden neuvosto
AER, The American Economic Review, yhdysvaltalainen taloustieteellinen aikakauskirja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”AER”, voi hakea sivunnimihaulla, laajalla sivunnimihaulla tai tekstihaulla.
Varasto (romaani)

| Varasto |
| --- | --- |

Kirjailija:  Arto Salminen
Kansitaiteilija:  Olavi Hankimo
Kieli:  suomi
Genre:  satiiri
Kustantaja:  WSOY
Julkaistu:  1998
Sivumäärä:  167
ISBN:  951-0-22926-1

Edeltävä:  Turvapaikka 
Seuraava:  Paskateoria
Löydä lisää kirjojaKirjallisuuden teemasivulta
Varasto on Arto Salmisen vuonna 1998 ilmestynyt romaani.
Juoni

Varastomies Rousu hankkii lisäansioita myymällä tavaraa ohi kirjanpidon kommmunisti Jylhäkorvelle, joka paasaa yhteiskunnan moraalisesta rappiosta. Perjantaisin Rousu tapailee myymälän puolella työskentelevää Karitaa, jota hän esineellistää. Karita tulee raskaaksi. Inventaariossa varastaminen huomataan, ja Rousu joutuu työpaikkansa säilyttääkseen kavaltamaan teosta työkaverinsa Ranisen, joka saa potkut.
Näytelmä- ja elokuvaversiot

Salminen dramatisoi teoksen Kansallisteatterille näytelmäksi muttei ehtinyt nähdä sitä ennen kuolemaansa 2005. Romaanista tehtiin myös elokuva vuonna 2011.
Aavikkoleguaanit

| Aavikkoleguaanit |
| --- | --- |
 Aavikkoleguaani (Dipsosaurus dorsalis)
 mioseeni–nykyaika (holoseeni) 
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Leguaanimaiset Iguania
Heimo::  Leguaanit Iguanidae
Suku::  Aavikkoleguaanit Dipsosaurus  Hallowell, 1854

Katso myös
   Aavikkoleguaanit Wikispeciesissä   Aavikkoleguaanit Commonsissa 
Infobox OKNimi-testi OK: 
Aavikkoleguaanit (Dipsosaurus) on leguaanien heimoon (Iguanidae) kuuluva liskosuku. Siihen luetaan kaksi lajia: Meksikossa ja Yhdysvalloissa elävä aavikkoleguaani (Dipsosaurus dorsalis) sekä Isla Santa Catalina -saarella Meksikossa elävä Dipsosaurus catalinensis.
Nimi Dipsosaurus tulee sanoista dipsa ’janoinen’ ja sauros ’lisko’.
Kuvaus

Aavikkoleguaanit ovat pienikokoisia leguaaneja: aikuiset yksilöt painavat 25–75 grammaa. Muiden leguaanien tapaan ne ovat pääosin kasvinsyöjiä, mikä on epätyypillistä alle sadan gramman painoisille liskoille. On mahdollista, että aavikkoleguaanien suosima korkea lämpötila mahdollistaa kasvien sulattamisen liskojen pienestä koosta huolimatta.
Evoluutio ja fossiilit

Aavikkoleguaanit edustavat todennäköisesti leguaanien vanhinta nykypäivään säilynyttä kehityslinjaa. Molekyylikellon avulla kehityslinjan iäksi on arvioitu noin 38 miljoonaa vuotta, ja sen vanhimmat tunnetut fossiilit kuuluvat eoseenilla noin 35 miljoonaa vuotta sitten eläneelle Queironius praelapsus -lajille. Toiseksi vanhimmat tunnetut samalle kehityslinjalle kuuluvat fossiilit ovat mioseenilta: aavikkoleguaani (Dipsosaurus dorsalis) ilmestyi Nebraskassa varhaismioseenilla, ja Armandisaurus explorator -laji tunnetaan keskimioseenin New Mexicosta.
Kaikki nykyiset leguaanisuvut sisältävät kladogrammi:
AEL Limassol

Athlitiki Enosi Lemesou eli AEL Limassol on vuonna 1930 urheiluseura Limassolin kaupungista. Seuran jalkapallo-osasto pelaa Kyproksen korkeimmalla sarjatasolla Kyproksen jalkapalloliigassa. Jalkapallon lisäksi seuralla on toimintaa lentopallossa sekä koripallossa. Kyproksen jalkapallon mestaruuden AEL Limassol on voittanut kuudesti (1941, 1953, 1955, 1956, 1968, 2012). Kaudella 1968–69 seura pelasi Kreikan pääsarjassa. Miesten koripallo joukkue on voittanut kansallisen koripalloliigan 14 kertaa sekä kerran Euroopan-mestaruuden 2003. Naisten koripallojoukkue on voittanut Kyproksen mestaruuden 14 kertaa. Naisten lentopallo joukkue on voittanut Kyproksen mestaruuden 27 kertaa.
5. arrondissementti (Pariisi)

5. arrondissementin sijainti.
5. arrondissementin kaupungintalo.
Pariisin 5. arrondissementti (ransk. 5e arrondissement de Paris) on yksi Pariisin kahdestakymmenestä arrondissementista eli hallintoalueesta. Se tunnetaan myös nimellä "arrondissement du Panthéon". Se jaetaan edelleen neljään kortteliin (ransk. quartiers), jotka ovat Saint-Victor, Jardin-des-Plantes, Val-de-Grâce ja Sorbonne.
Arrondissementin länsiosa sekä sitä lähellä oleva osa viereistä 6. arrondissementtia tunnetaan paremmin nimellä Latinalaiskortteli (ransk. Quartier latin), joka ei kuitenkaan tällä nimellä kuulu Pariisin virallisiin kaupunginosiin. Näiden arrondissementtien rajana on Boulevard Saint-Michel. Pariisin yliopistojen historiallinen päärakennus Sorbonne sijaitsee 5. arrondissementissa.
Arrondissementti sijaitsee Pariisin vasemmalla rannalla. Sitä reunustavat pohjoisessa Seine-joki ja 4. arrondissementti, lännessä 6. arrondissementti ja etelässä 14. ja 13. arrondissementti.
Arrondissementin pinta-ala on 2,54 km² ja asukasluku oli 60 800 henkeä vuonna 2011.
Nähtävyydet

Panthéon
Musée de Cluny
Aiheesta muualla

Kuvia tai muita tiedostoja aiheesta Pariisin 5. arrondissementti Wikimedia Commonsissa
5. arrondissementin kotisivut (Arkistoitu – Internet Archive)
Achille

Achille voi tarkoittaa muun muassa seuraavia:
Achille, paikkakunta Oklahomassa, Yhdysvalloissa
Achille Lauro, risteilyalus
Achille Talon, ranskalais-belgialainen sarjakuvasarja
Villa Achille, Fritz Achilleksen 1910-luvulla rakennuttama huvila Helsingin Vuosaaressa
HMS Achille (1745), 8-tykkinen sluuppi
HMS Achille (1780), varastoalus
HMS Achille (1794), 78-tykkinen kolmannen luokan linjalaiva
HMS Achille (1798), 74-tykkinen Achille-luokan kolmannen luokan linjalaiva
Achille (1705), 70-tykkinen linjalaiva
Achille (1748), 64-tykkinen linjalaiva
Achille (1786), 74-tykkinen linjalaiva, vuodesta 1794 alkaen HMS Achille
Achille (1793), flöitti
Achille (1803), 74-tykkinen Téméraire-luokan linjalaiva
Achille (1806), kuljetusalus
Achille (1825), höyrylaivaksi muutettu purjealus
FS Achille (1848), höyrylaivaksi muutettu purjealus
FS Achille (Q147), Redoutable-luokan sukellusvene
Henkilönnimenä

Achille Castiglioni (1918–2002), italialainen teollinen muotoilija
Achille Compagnoni (1914–2009), italialainen vuorikiipeilijä
Achille Costa (1823–1899), italialainen entomologi
Achille Emana (s. 1982), kamerunilainen jalkapalloilija
Achille Loria (1857–1943), italialainen taloustieteilijä
Achille Paroche (1868–1933), ranskalainen ampuja ja olympiavoittaja
Achille Peretti (1911–1983), ranskalainen poliitikko
Achille Salvucci (1884–1978), italialainen katolinen piispa
Achille Silvestrini (1923–2019), italialainen kardinaali
Achille Souchard (1900–1976), ranskalainen maantiepyöräilijä ja olympiavoittaja
Achille Starace (1889–1945), italialainen poliitikko
Achille Valenciennes (1794–1865), ranskalainen eläintieteilijä
Achille Varzi (1904–1948), italialainen autourheilija
Vertausellipsoidi

Vertausellipsoidi on Maan tai taivaankappaleen muodon yksinkertaistettu matemaattinen malli, joka on muodoltaan pyörähdysellipsoidi. Siinä on huomioitu vain tärkein poikkeama pallomuodosta, nimittäin Maan tai taivaankappaleen litistyneisyys. Vertausellipsoidi approksimoi geoidia.
Vertausellipsoidin muoto

Vertausellipsoidi on pyörähdysellipsoidi. Vertausellipsoidi voidaan täten määritellä kahdella vakiolla; yleensä tarkoitukseen käytetään isoakselin puolikkaan pituutta  a (maapallon säde päiväntasaajalla) metreissä ja litistyneisyyttä  f. Litistyneisyys ilmoitetaan usein myös muodossa  1/f.
Pikkuakselin puolikas  b (maapallon säde navoilla) voidaan laskea kaavalla:
Useita erilaisia vertausellipsoideja

Maapallon muotoa on yritetty määrittää jo antiikin ajoista alkaen. Litistyneen pallon muoto hyväksyttiin yleisesti 1700-luvun lopulla, kun Ranskan tiedeakatemia suoritti astemittauksia muun muassa Perussa ja Tornionjokilaaksossa Suomen Lapissa.
Mittausmenetelmien ja laskentatarkkuuden kehittyessä parin vuosisadan ajan on vertausellipsoideja laskettu yhä uudelleen. Lisäksi eri puolilla maapalloa on laskettu ellipsoideja siten, että ne kuvaisivat alueellisesti maapallon pintaa mahdollisimman hyvin — jossain muualla erot voivat olla huomattavia. Näistä syistä johtuen useita erilaisia vertausellipsoideja on edelleen käytössä ympäri maailmaa.
Paikalliset maanpinnan muotoeroavaisuudet otetaan useammin huomioon paikallisissa datumeissa, jotka tosin pohjautuvat kukin johonkin vertausellipsoidiin.
Globaalit vertausellipsoidit

Satelliittien käyttöönoton jälkeen on saatu riittävästi tietoa parhaimman mahdollisen maailmanlaajuisen vertausellipsoidin laskemiseksi.
Tällä hetkellä on käytössä kaksi lähes identtistä globaalia vertausellipsoidia, jotka ovat GRS80 ja WGS 84.
Globaalit vertausellipsoidit > GRS80 vertausellipsoidi

GRS80 ei ole vain pyörähdysellipsoidi, vaan geodeettinen vertausjärjestelmä, jonka kautta GRS80-vertausellipsoidi on määritetty. GRS80 määrittelevistä vakioista saadaan johdettua GRS80-vertausellipsoidin parametrit:
Globaalit vertausellipsoidit > WGS 84 -ellipsoidi

Muun muassa sateelliittipaikannusjärjestelmä GPS käyttää WGS 84:lle määriteltyä omaa WGS 84 -ellipsoidia. Tämän on parametrit ovat:
Tämä vertausellipsoidi poikkeaa hieman kansainvälisesti määritetystä GRS80-ellipsoidista, mutta ero on alle yhden millimetrin suuruinen.
Muut Suomessa käytössä olevat vertausellipsoidit

Suomessa käytössä olevat maasto- ja merikarttojen terrestrinen vertauskehys on EUREF-FIN. Sen ellipsoidisten ja tasokoordinaattijärjestelmien yhteydessä käytetään GRS80-vertausellipsoidia. Aiemmin Suomessa maasto- ja merikartat perustuivat  kartastokoordinaattijärjestelmään (KKJ), jonka pohjana käytetty vertausellipsoidi oli Kansainvälinen ellipsoidi 1924.
Muut Suomessa käytössä olevat vertausellipsoidit > Kansainvälinen ellipsoidi 1924

Kansainvälinen ellipsoidi 1924 tunnetaan myös nimellä Hayfordin ellipsoidi. Sen parametrit ovat:
Achhamin piirikunta

| Achhamin piirikunta अछाम, Achāma |
| --- | --- |
 Achhamin piirikunnan sijainti Nepalissa.
 Koordinaatit: 29.141°N, 81.256°E 
Valtio:     Nepal
Kehitysalue:  Kaukolännen kehitysalue
Vyöhyke:  Seti
Hallinto:  
 – hallinnollinen keskus:  Mangalsen (10 458 as., 2011)
Pinta-ala  ():  1 680 km²
Väkiluku (2011)  ():  257 477
 – väestötiheys:  153 as./km²
HDI (2011):  0,378
Lyhenteet:  
 – ISO 3166:  NP-SE
 
ddcachham.gov.np
 Achhamin piirikunnan kartta. Piirikunnan hallintokeskuksen sijainti on merkitty sinisellä symbolilla kartan keskiosaan. 
Achhamin piirikunta (nepaliksi अछाम, Achāma) on yksi Nepalin 75 piirikunnasta. Se sijaitsee Nepalin Kaukolännen kehitysalueen Setin vyöhykkeellä. Piirikuntaa rajaavat pohjoisessa Bajhangin ja  Bajuran, idässä Kalikotin ja Dailekhin, etelässä Surkhetin  sekä lännessä Dotin  piirikunta.
Achhamin piirikunnassa asui vuonna 2011 yhteensä 257 477 henkeä (231 285 as. vuonna 2001). Piirikunnan pinta-ala on 1 680 neliökilometriä ja väestötiheys 153 as./km2. Vuoden 2011 väestönlaskennan aikaan piirikunnassa ei ollut kaupunkeja. Hallinnollinen keskus oli tuolloin suurimman kyläkehityskomitean (VDC) Mangalsenin (10 458 as., 2011) keskustaajama.
Vuonna 2011 Achham oli yksi Nepalin kymmenestä heikoimmin kehittyneistä piirikunnista. Inhimillisen kehityksen indeksin arvo piirikunnalle oli 0,378.
Luonnonmaantieteellisesti piirikunta ryhmitellään yleensä Nepalin Kaukolännen kumpuvyöhykkeeseen kuuluvaksi. Tarkemmassa kasvillisuusvyöhykejaottelussa piirikunnasta 27,4 % voidaan luokitella ylempään trooppiseen, 58,3 % subtrooppiseen, 12,2 % lauhkeaan ja 1,0 % subalpiiniseen kasvillisuusvyöhykkeeseen sekä 1,2 % vesistöihin kuuluvaksi.
Aiheesta muualla

Kuvia tai muita tiedostoja aiheesta Achhamin piirikunta Wikimedia Commonsissa
Rural Village Water Resources Management Project (RVWRMP, Nepal-Finland Cooperation) (englanniksi) (rvwrmp.org.np)
Abel Kiprop Mutai

| Mitalit | Mitalit | Mitalit |  |
| --- | --- | --- | --- |
|  Abel Kiprop Mutai johtaa Timanttiliigan osakilpailua Pariisissa vuonna 2011 |  Abel Kiprop Mutai johtaa Timanttiliigan osakilpailua Pariisissa vuonna 2011 |  Abel Kiprop Mutai johtaa Timanttiliigan osakilpailua Pariisissa vuonna 2011 |  |
Maa:  Kenia
Miesten  yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Lontoo 2012 | 3 000 m ej |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Kultaa | Porto-Novo 2012 | 3 000 m ej |  |
Abel Kiprop Mutai (s. 2. lokakuuta 1988) on kenialainen kestävyysjuoksija, joka on erikoistunut estejuoksuun.
Mutai voitti 2 000 metrin estejuoksun alle 18-vuotiaiden MM-kilpailuissa 2005. Lontoon olympialaisissa 2012 hän sijoittui kolmanneksi ajalla 8.19,73.
3 000 metrin estejuoksussa hänen ennätyksensä on toukokuussa 2012 Roomassa juostu 8.01,67.
Abel Muzorewa

| Abel Tendekayi Muzorewa |
| --- | --- |
 Muzorewa vuonna 1978
Zimbabwe-Rhodesian 1. pääministeri
 1. kesäkuuta 1979 – 11. joulukuuta 1979  
Edeltäjä:  Ian Smith (Rhodesian pääministerinä)
Seuraaja:  Robert Mugabe (Zimbabwen pääministerinä)
Henkilötiedot
Syntynyt: 12. huhtikuuta 1925 Umtali, Manicaland, Etelä-Rhodesia
Kuollut: 8. huhtikuuta 2010 (84 vuotta) Harare, Zimbabwe
Tiedot
Puolue:  United African National Council
Abel Tendekayi Muzorewa (14. huhtikuuta 1925 – 8. huhtikuuta 2010) oli Zimbabwen metodistinen piispa, joka toimi Rhodesian pääministerinä maan siirtyessä pois Ian Smithin valkoisesta vähemmistövallasta 1979–1980.
Muzorewa oli keskeinen hahmo UANC:ssä (United African National Council), joka oli brittien ja Smithin välisen sopimuksen myötä sallittu mustan väestön puolue Rhodesiassa vuodesta 1971. Robert Mugaben johtama ZANU ja Joshua Nkomon ZAPU olivat vapautusarmeijoina ja sissisotaa käyvinä kiellettyjä. Länsimaat ja Smith asettivat toivonsa Muzorewan liikkeeseen toivoen välttävänsä maan siirtymisen sosialistiselle tielle Mugaben tai Nkomon johtamina. ZANU ja ZAPU toimivat kuitenkin UANC:n muodollisessa yhteydessä alkuvaiheessa. ZANUn johtohahmoista Ndabaningi Sithole oli pitkään Muzorewan kanssa yhteistyössä.
Sisällissodan päätyttyä vuoden 1980 vaaleissa Mugaben puolue voitti kuitenkin yksinkertaisen enemmistön Zimbabwen parlamenttiin. Muzorewan ryhmä jäi kolmeen paikkaan.
Muzorewa ei kuitenkaan vetäytynyt politiikasta. Hän oli vuoden 1995 presidentinvaaleissa yhä itsevaltaisemmaksi syytetyn Mugaben vastaehdokkaana mutta hävisi selkeästi. Hän myös kirjoitti omaelämäkerran.
AEO

AEO (Authorised Economic Operator) on maailmanlaajuinen hanke, jonka tavoitteena on edistää kansainvälisten toimitusketjujen turvallisuutta. AEO-valtuutettu taloudellinen toimija on yritys, joka on saanut Suomen tullin turvallisuustodistuksen tullaus- ja logistiikkatoiminnoilleen, ja on sen vuoksi oikeutettu etuihin koko EU:n alueella
Suurin osa järjestön yli 170 jäsenvaltiosta on hyväksynyt käsitteen ja käynnistää oman AEO-ohjelmansa tulevaisuudessa. EU:n AEO-toimijat on rekisteröity Euroopan komission Verotuksen ja tulliliiton pääosaston tietokantaan.
Aiheesta muualla

Authorised Economic Operators - tietokanta
1640-luku

| --- | --- |
Vuosisadat: 1400-luku · 1500-luku · 1600-luku · 1700-luku · 1800-luku
Vuosikymmenet: 1590-luku · 1600-luku · 1610-luku · 1620-luku · 1630-luku · 1640-luku 1650-luku · 1660-luku · 1670-luku · 1680-luku · 1690-luku · 1700-luku
Vuodet: 1590 · 1591 · 1592 · 1593 · 1594 · 1595 · 1596 · 1597 · 1598 · 1599 1600 · 1601 · 1602 · 1603 · 1604 · 1605 · 1606 · 1607 · 1608 · 1609 1610 · 1611 · 1612 · 1613 · 1614 · 1615 · 1616 · 1617 · 1618 · 1619 1620 · 1621 · 1622 · 1623 · 1624 · 1625 · 1626 · 1627 · 1628 · 1629 1630 · 1631 · 1632 · 1633 · 1634 · 1635 · 1636 · 1637 · 1638 · 1639 1640 · 1641 · 1642 · 1643 · 1644 · 1645 · 1646 · 1647 · 1648 · 1649 1650 · 1651 · 1652 · 1653 · 1654 · 1655 · 1656 · 1657 · 1658 · 1659 1660 · 1661 · 1662 · 1663 · 1664 · 1665 · 1666 · 1667 · 1668 · 1669 1670 · 1671 · 1672 · 1673 · 1674 · 1675 · 1676 · 1677 · 1678 · 1679 1680 · 1681 · 1682 · 1683 · 1684 · 1685 · 1686 · 1687 · 1688 · 1689 1690 · 1691 · 1692 · 1693 · 1694 · 1695 · 1696 · 1697 · 1698 · 1699 1700 · 1701 · 1702 · 1703 · 1704 · 1705 · 1706 · 1707 · 1708 · 1709
Tapahtui vuosikymmenen aikana

Suomessa elettiin kreivin aikaa, kun kenraalikuvernööriksi Pietari Brahe hallitsi Suomea 1637–1641 ja 1648–1654. Muun muassa Turun akatemia perustettiin 1640.
Raamattu julkaistiin kokonaisena suomeksi 1640 ja Suomen ensimmäinen kirjapaino perustettiin Turkuun 1642.
Helsinki siirrettiin nykyiselle paikalleen 1640.
Euroopassa (pääosin Saksassa) käytiin 30-vuotista sotaa, johon Ruotsi osallistui. Suomalaiset hakkapeliitat menestyivät taitavina sotureina. Vuonna 1642 käyty Leipzigin taistelu oli vuosikymmenen tunnetuimpia tapahtumia. Sota päättyi vuonna 1648 Westfalenin rauhaan.
Englannin sisällissota puhkesi 1642 ja maan kuningas Kaarle I erotettiin 1649.
Portugalin restauraatiosota alkoi Espanjan ja Portugalin välillä 1640, kun Portugali ilmoitti itsenäistymisestään.
Qing-dynastia eli Mantsudynastia nousi 1644 valtaan Kiinassa.
Japani eristäytyi sulkemalla satamansa 1641.
Tärkeitä henkilöitä

Ludvig XIV, Ranskan kuningas
Jules Mazarin, Ranskan kardinaali ja pääministeri
Ferdinand III, Pyhän saksalais-roomalaisen keisarikunnan keisari
Filip IV, Espanjan kuningas
Fredrik Vilhelm, Brandenburg-Preussin vaaliruhtinas
Innocentius X, paavi
Urbanus VIII, paavi
Mikael Romanov, Venäjän tsaari
Aleksei I, Venäjän tsaari
Oliver Cromwell, Englannin, Skotlannin ja Irlannin lordiprotektori
Kaarle I, Englannin kuningas
Kristiina, Ruotsin kuningatar
Mehmed IV, Osmanien valtakunnan sulttaani
Go-Kōmyō, Japanin keisari
Meishō, Japanin keisari
Shunzhi, Kiinan keisari
Chongzhen, Kiinan keisari
Axel Oxenstjärna, Ruotsin valtakunnankansleri
Peter Paul Rubens, flaamilainen taidemaalari
Rembrandt, hollantilainen taidemaalari
Jan Brueghel nuorempi, flaamilainen taidemaalari
Carlo Lurago, italialainen arkkitehti
Abel Maldonado

| Abel Maldonado |
| --- | --- |

Kalifornian 48. varakuvernööri
 27. huhtikuuta 2010-10. tammikuuta 2011  
Kuvernööri:  Arnold Schwarzenegger Jerry Brown
Edeltäjä:  Mona Pasquil (vt.)
Seuraaja:  Gavin Newsom
Kalifornian senaatin jäsen 15. vaalipiiristä
 6. joulukuuta 2004-27. huhtikuuta 2010  
Edeltäjä:  Bruce McPherson
Seuraaja:  Sam Blakeslee
Henkilötiedot
Syntynyt: 21. elokuuta 1967 (ikä 57) Santa Maria, Kalifornia, Yhdysvallat
Puoliso:  Laura Maldonado
Tiedot
Puolue:  republikaanit
 Nimikirjoitus
Abel Maldonado (s. 21. elokuuta 1967 Santa Maria, Kalifornia) on yhdysvaltalainen poliitikko sekä Kalifornian osavaltion 47. varakuvernööri. Hän aloitti varakuvernöörinä huhtikuussa 2010 ja toimi tehtävässä tammikuuhun 2011 asti. Hän edustaa Yhdysvaltain republikaanista puoluetta.
Maldonado syntyi meksikolais-amerikkalaiseen perheeseen. Hänen vanhempansa olivat maanviljelijöitä, jotka viljelivät mansikoita. Maldonadon valmistuttua Santa Maria High Schoolista hän lähti opiskelemaan San Luis Obispossa sijaitsevaan California Polytechnic State Universityyn.
Käännös suomeksi
30 Very Best of Deep Purple

| 30 Very Best of Deep Purple Deep Purple |
| --- | --- | --- |

Kokoelmalevyn tiedot
 Äänitetty : 1968–1998
 Julkaistu: syyskuu 1998
 Tuottaja(t): Nigel Reeve, Peter Mew
 Tyylilaji: heavy metal, hard rock
 Levy-yhtiö: EMI
Listasijoitukset
  Suomen virallinen lista: 16.
Deep Purplen muut julkaisut
| Knocking at Your Back Door 1992 | 30 Very Best of Deep Purple 1998 | Shades 1968–1998 1999 |
30 Very Best of Deep Purple on Deep Purplen 30-vuotisjuhlan kunniaksi vuonna 1998 julkaistu kokoelma-albumi. Albumista on olemassa kaksi eri versiota: yhden CD-levyn versio ja laajennettu kahden CD:n versio.
Albumi nousi Suomen virallisen listan sijalle 16, ja pysyi listalla yhteensä neljä viikkoa.